Trefi a Dinasoedd

Mae pob tref a dinas yn denu rhai twristiaid. Fodd bynnag, mae llawer o drefi a dinasoedd yn y DU yn cael eu hadnabod yn ‘drefi a dinasoedd twristiaid’ am eu bod yn denu llawer o dwristiaid bob blwyddyn ac am fod twristiaeth yn rhan bwysig o’r economi. Bydd y rhestr o ffactorau isod yn helpu i nodi trefi twristiaid, ond ni fydd yr holl ffactorau’n berthnasol i bob tref a dinas.

* Caiff trefi a dinasoedd twristiaid eu hadnabod yn gyrchfannau twristiaeth yn eu rhinwedd eu hunain. Mae dinasoedd fel Llundain, Manceinion a Chaerdydd yn enghreifftiau o ddinasoedd sy’n cael llawer iawn o dwristiaid.
* Mae trefi a dinasoedd twristiaid yn gysylltiedig yn bennaf â thwristiaeth hamdden; yn bennaf, cyrchfannau ydynt sy’n denu pobl ar wyliau byr neu dwristiaid hamdden am y dydd tra byddant ar wyliau hirach.
* Ceir amrywiaeth o atyniadau mawr mewn trefi a dinasoedd twristiaid, sy’n apelio’n aml at ystod eang o dwristiaid. Bydd y rhan fwyaf o’r atyniadau hyn wedi’u hadeiladu’n bwrpasol neu’n ddiwylliannol ond bydd rhai atyniadau naturiol, fel Afon Tafwys yn Llundain, i’w gweld hefyd.
* Yn aml, ond nid bob amser, bydd trefi a dinasoedd twristiaid yn brifddinasoedd a chanddynt adeiladau llywodraeth neu balasau brenhinol ymhlith eu hatyniadau.
* Mae gan drefi a dinasoedd twristiaid amrywiaeth o gyfleusterau i gynnal gweithgareddau i dwristiaid. Gallai’r rhain gynnwys bysiau twristiaid sy’n rhoi teithiau cylchol, canolfannau croeso a bwytai a chaffis.
* Bydd gan drefi a dinasoedd twristiaid arweinlyfrau wedi’u hysgrifennu amdanynt a bydd gwasanaethau tywys Bathodyn Glas neu eraill ar gael.
* Bydd gan lawer o drefi a dinasoedd twristiaid ardaloedd adloniant gyda theatrau a bwytai, fel y West End yn Llundain.
* Bydd gan drefi a dinasoedd twristiaid amrywiaeth o lety ar gael i fodloni gofynion gwahanol fathau o dwristiaid.
* Mae’n ddigon posibl y bydd trefi a dinasoedd twristiaid yn ymddangos ym mhamffledi gweithredwyr teithiau, sy’n darparu gwyliau pecyn a gwyliau byr i’r ddinas.
* Efallai hefyd y bydd trefi a dinasoedd twristiaid yn gyrchfannau arfordirol, yn gyrchfannau busnes neu’n gyrchfannau hanesyddol a diwylliannol, neu’r cyfan o’r rhain.
* Efallai bydd trefi a dinasoedd twristiaid yn gysylltiedig â gwyliau a digwyddiadau blynyddol penodol, fel Gŵyl Caeredin.
* Efallai bydd trefi a dinasoedd twristiaid yn gysylltiedig â digwyddiadau, cyfleusterau a stadia chwaraeon. Er enghraifft, bydd llawer o ymwelwyr â Chaerdydd yn ymweld â Stadiwm Principality.

# Gweithgaredd 1

Llenwch y tabl isod drwy enwi 6 tref a dinas yn y DU y gellid eu disgrifio’n ‘drefi a dinasoedd twristiaid’, a 6 nad ellid eu disgrifio felly.

|  |  |
| --- | --- |
| **Enghraifft o ‘Dref neu ddinas twristiaid’** | **Tref neu ddinas nad yw’n enghraifft o dref neu ddinas twristiaid** |
|  |  |
|  |  |
|  |  |
|  |  |
|  |  |
|  |  |

Trafodwch eich penderfyniadau gyda’ch cyd-ddisgyblion.

# Gweithgaredd 2

Mae gan lawer o drefi a dinasoedd un neu ddau atyniad y maent yn benodol enwog amdanynt. Aildrefnwch y tabl isod i baru’r trefi a’r dinasoedd â’u hatyniadau enwog. Efallai y bydd angen i chi wneud ychydig o ymchwil.

|  |  |  |
| --- | --- | --- |
| **Tref neu ddinas** |  | **Prif atyniad/au** |
| Caerdydd |  | The Eye |
| Stratford-on-Avon |  | Y Tŵr |
| Erfog |  | Y Gadeirlan  |
| Blackpool |  | Shakespeare’s Birthplace |
| Llundain |  | Y Clogwyni Gwynion  |
| Caerdydd |  | Y Bae |
| Cheddar |  | Y Pafiliwn  |
| Llundain |  | Yr Ogofâu |
| Brighton |  | The Minster |
| Blackpool |  | Canolfan y Titanic |
| Dover |  | Pont Grog Clifton  |
| Belfast |  | Y Traeth Pleser |
| Caergaint |  | Palas Buckingham, Sgwâr Trafalgar |
| Bryste |  | Y Senedd |